ΓΡΑΠΤΗ ΕΡΩΤΗΣΗ E-1790/00

υποβολή: Mauro Nobilia (UEN) προς την Επιτροπή

(8 Ιουνίου 2000)

Θέμα: Αμοιβαία αναγνώριση ανάμεσα στις διάφορες εταιρείες στεγαστικών δανείων

Το άρθρο 37 του ιταλικού νόμου αριθ. 109/94 προέβλεπε ότι οι εταιρείες στεγαστικών δανείων προσέρχονται σε ειδική συμφωνία, έως τις 5 Μαρτίου 1995, προκειμένου οι ενδιαφερόμενοι κοινωνικοί εταίροι να ενθαρρύνουν την κινητικότητα των εργαζομένων με την αμοιβαία αναγνώριση των εισφορών που κατέβαλαν οι εργαζόμενοι στα διάφορα ταμεία στεγαστικών δανείων.

Το ως άνω άρθρο προέβλεπε ότι, ελλείψει τέτοιας συμφωνίας, οι διάφορες εταιρείες στεγαστικών δανείων θα αναγνώριζαν αυτομάτως και αμοιβαίως όλα τα δικαιώματα, πληρωμές, επιδόματα και συνεισφορές που δικαιούνται οι εργαζόμενοι από τους φορείς στους οποίους είναι μέλη.

Ο νόμος αριθ. 415/98 παρέτεινε μέχρι τις 16 Μαΐου 1999 την προθεσμία που προέβλεπε ο προηγούμενος νόμος για τη σύναψη συμφωνιών αμοιβαίας αναγνώρισης.

Στο διάστημα που μεσολάβησε ανάμεσα στους δύο προαναφερθέντες νόμους, οι Γενικές Συνομοσπονδίες Βιοτεχνών και Εμπόρων της Σαρδηνίας και της Σικελίας ίδρυσαν μαζί με τη συνδικαλιστική συνομοσπονδία UGL (Unione Sindacale del Lavoro) δύο περιφερειακές εταιρείες στεγαστικών δανείων που αναγνώρισαν ακριβώς τα ίδια δικαιώματα με εκείνα των άλλων στεγαστικών εταιρειών στα μέλη τους και εφάρμοσαν κατά γράμμα όλες τις διατάξεις που προβλέπονται από τις συμφωνίες συλλογικής διαπραγμάτευσης του τομέα.

Στις 18 Δεκεμβρίου 1998, κατόπιν προτροπής του Υπουργείου Εργασίας, η ANCE (Associazione Nazionale Costrutori Edili Εθνική Ένωση Εργολάβων Κατασκευαστών), οι συνομοσπονδίες βιοτεχνών και η GGIL (Confederazione Generale Italiana del Lavoro- Γενική Συνομοσπονδία Ιταλών Εργαζομένων), η CISL (Διεθνής Συνομοσπονδία Ελευθέρων Συνδικάτων) και η UIL (Unione Italiana del Lavoro Ιταλική Ένωση Εργαζομένων)πέγραψαν τη συμφωνία που προέβλεπε ο νόμος 109/94 αποκλείοντας την UGL καθώς και τις προαναφερθείσες γενικές ομοσπονδίες βιοτεχνών και εμπόρων.

Τον Ιούλιο 1999 ο Υφυπουργός Viviani κάλεσε σε νέα συνεδρίαση τους προαναφερθέντες φορείς και επιβεβαίωσε τον αποκλεισμό της UGL καθώς και των γενικών συνομοσπονδιών βιοτεχνών και εμπόρων της Σαρδηνίας και της Σικελίας.

Στις 9 Σεπτεμβρίου 1999, κατά το πέρας της ως άνω συνεδρίασης,πεγράφη άλλη συμφωνία με την οποία το Υπουργείο Εργασίας έλαβε γνώση τηςφιστάμενηςποχρέωσης εκ μέρους των οργανώσεων που δενπέγραψαν το πρωτόκολλο στις 18 Δεκεμβρίου 1998 να ολοκληρώσουν με παρεμφερείς διατάξεις την εφαρμογή των συμφωνιών αμοιβαίας αναγνώρισης ανάμεσα στους αντίστοιχους κοινούς φορείς έως τις 30 Σεπτεμβρίου 1999.

Στην εν λόγω συνεδρίαση δεν προκύπτει μέχρι σήμερα να είχαν προσκληθεί ούτε η UGL, ούτε οι γενικές συνομοσπονδίες βιοτεχνών και εμπόρων της Σαρδηνίας και της Σικελίας.

Έχονταςπόψη τα προαναφερθέντα, θα μπορούσε άραγε η Επιτροπή:

- να επαληθεύσει κατά πόσον τα προαναφερθέντα ανταποκρίνονται στην πραγματικότητα;

- σε καταφατική περίπτωση, μήπως θα μπορούσε να παρέμβει προς το ιταλικό Υπουργείο Εργασίας προκειμένου να απαλειφθεί κάθε ενδεχόμενη διάκριση καθώς και ο ενδεχόμενος αθέμιτος ανταγωνισμός που θα μπορούσε να προκύψει από την αδυναμία των αποκλεισθέντων να λάβουν τις απαραίτητες εκκαθαριστικές δηλώσεις κανονικότητας των συνεισφορών που προβλέπει ο νόμος αριθ. 415/98;

Απάντηση της κας Diamantopoulou εξ ονόματος της Επιτροπής

(19 Ιουλίου 2000)

Η ερώτηση που τέθηκε ανήκει αποκλειστικά στη δικαιοδοσία των αρμόδιων εθνικών αρχών και όχι της Επιτροπής.